钦定古今图书集成/明伦汇编/闺媛典/第042卷 > 张逸妻孙氏
## 钦定古今图书集成/明伦汇编/闺媛典/第042卷 > 张逸妻孙氏

按《江宁府志》：“孙氏，张逸妻，太仆卿谏母，句容人。逸父
观与氏父谷宾交善，遂订婚姻于方妊之日。逸生十
年而家难作。父死，逸随母胡氏、兄达举家谪戍崇山。
稍长，母命还乡就婚。宾欲背约，氏不可曰：‘以患难而
弃人，非义也。诚虑女穷苦，然命定亦何所逃’？于是归
逸从戌所。姑殁，事姒谭与诸姑如其姑。未几，从逸徙”
戍赤水。逸虽在边，守父母遗训，合族而爨。谭病，以家
事付氏。氏黾勉经营，家用稍给，延师训子，卒底于成。